Možda zvuči čudno pominjati posao,
ali kad se zaljubljujemo,
često razmatramo kako će ta ljubav uticati na naš zivot,
a naš posao i karijere su veliki deo toga.
[Način na koji radimo]
[Omogućeno uz podršku Dropbox-a]
Svi parovi koji rade suočavaju se sa teskim odlukama,
i to može biti kao igra sa nultim zbirom.
Jednom partneru se ponudio posao u drugom gradu,
pa drugi treba da napusti svoj posao i počne opet.
Jedan partner preuzima više brige o deci i stavlja svoju karijeru na čekanje
tako da bi drugi mogao da juri uzbudljiva unapređenja.
Jedan dobija, a jedan gubi.
Dok su neki parovi koji donose ove odluke zadovoljni,
drugi se zbog njih gorko kaju.
Šta pravi razliku?
Poslednjih sedam godina proučavam parove koji rade,
i saznala sam da se ne radi o tome šta parovi biraju,
nego kako biraju.
Naravno, ne možemo kontrolisati naše okolnosti,
niti imamo bezgranične izbore.
Ali za one koje imamo,
kako parovi mogu da izaberu dobro?
Prvo: počnite rano, mnogo pre nego što morate da odlučite nešto.
U trenutku kada ste suočeni sa teškim izborom,
recimo, da jedno od vas treba da se vrati u školu
ili prihvati rizičnu poslovnu ponudu,
prekasno je.
Izabrati dobro počinje razumevanjem međusobnih težnji na vreme -
težnji kao želji da započnete mali posao,
živite u blizini šire porodice,
uštedite dovoljno novca da kupite svoju kuću
ili dobijete još jedno dete.
Mnogi od nas mere svoj život upoređivanjem onoga što radimo
sa našim težnjama.
Kad je jaz mali,
osećamo se zadovoljno.
Kada je veliki,
osećamo se nesrećno.
A ako smo deo para,
svaljujemo barem deo krivice na našeg partnera.
Odvojite vreme najmanje dva puta godišnje
da razgovarate o vašim težnjama.
Veliki sam fan vođenja pisane evidencije ovih razgovora.
Zapisivanje sa našim partnerima
pomaže nam da se setimo međusobnih težnji
i da pišemo priču naših života zajedno.
Sledeće: eliminišite opcije
koje ne podržavaju život koji želite da živite zajedno.
Možete učiniti ovo određivanjem granica koje vam olakšavaju donošenje odluke.
Granice kao geografija: gde biste voleli da živite i radite?
Vreme: koliko radnih sati nedeljno će učiniti porodični život mogućim?
Putovanje: koliko poslovnih putovanja možete podneti?
Jednom kada odredite svoje granice, odluka postaje laka
kada se suočite sa prilikom koja pada van njih.
"Neću ići na intervju za taj posao,
zato što smo se dogovorili da ne želimo da se selimo."
Ili, "Smanjiću prekovremeni rad
zato što smo se dogovorili da je bitno da provodimo vreme zajedno kao porodica."
Parovi koji razumeju međusobne težnje
i posvete se jakim granicama
mogu odustati od naizgled atraktivnih prilika bez kajanja.
Ako ste suočeni sa prilikom koja ne spada unutar vaših granica,
onda je važno da odluka koju donesete
balansira vremenom vašu vezu,
čak i ako se ne poklapa sa težnjama oba partnera
u isto vreme.
Ako vaše odluke uglavnom donosi jedan partner
ili podržavaju težnje jednog partnera više od drugog,
doći će do neravnoteže.
Našla sam da je ta neravnoteža
razlog zašto većina radnih parova ne uspe.
Na kraju, jedan se zasiti time što je rekvizit,
a ne partner.
Da biste izbegli ovo,
pratite svoje odluke vremenom.
Za razliku od vaših težnji i granica,
nema potrebe da vodite detaljnu evidenciju svake odluke koju ste doneli.
Samo vodite otvoren razgovor o tome kako se oboje osećate
da oblikujete odluke koje utiču na vas oboje.
Kako ćete znati da ste izabrali dobro?
Jedan uobičajeni nesporazum
je da možete samo znati koji izbor je pravi u retrospektivi.
I možda je istina da sudimo o životu unazad,
ali moramo ga živeti unapred.
Saznala sam da parovi koji gledaju na odluke unazad kao dobre,
čine to ne samo zbog ishoda na kraju;
čine to jer ih je taj izbor učinio jačim individualno i kao par
dok su odlučivali.
Nije ono što su odabrali,
nego to da su birali namerno,
i to je učinilo da se osećaju bliže i slobodnije zajedno.